Air Niugini

Air Niugini er et nasjonalt flyselskap fra Papua Ny-Guinea. Hovedkontoret ligger i Port Moresby og hovedbasen er Jacksons internasjonale lufthavn. Selskapet flyr innenriksruter og til utlandet.

Historie 
Ordet Niugini i selskapsnavnet betyr Nyguinea på tok pisin.

Selskapet starta sine flyginger den 1. november 1973. Det blei grunnlagt i samband med at Papua Ny-Guinea blei uavhengig. Regjeringa i det nye landet eide 60 % av flyselskapet, mens Ansett fikk 16 % og  Trans Australia Airlines og Qantas 12 % hver. Det første året transporterte selskapet 350.000 passasjerer. Det blei en viktig måte å komme seg rundt i et land der det for det meste ikke fantes vegforbindelse mellom byene og der det er store avstander å tilbakelegge. I tillegg til innenriksdestinasjoner begynte selskapet på 1970-tallet også å fly til reisemål i utlandet og ruter til Manila på Filippinene, Hongkong og Japan blei starta. I 1979 begynte selskapet med ruter til Singapore via Jakarta i Indonesia og til Honolulu på Hawaii i USA.

De første åra var toppledelsen i selskapet utenlandsk, men i 1980 fikk det sin første papuaner som sjef. Selskapet skaffa seg fly som er egna til å trafikkerte på innenriksflyplasser med korte rullebaner.

Ruter 

I tillegg til innenriksrutene fløy selskapet i juli 2015 til reisemål i Australia, Salomonøyene, Fiji, Japan, Kina (Hongkong), Filippinene, Indonesia og Singapore.

Flyflåte 

Flyflåten består av Boeing 767-300, Bombardier Dash 8 Q300, Bombardier Dash 8 Q400, Bombardier Dash 8-100/200, Dassault Falcon og Fokker 100 (juli 2015).

Referanser

Eksterne lenker 
 

Flyselskaper etablert i 1973
Oseaniske flyselskaper
Papua Ny-Guinea